da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da nl da da en da da de da de de en fr en da da da pt da da da sv da da da da da da da en da da da da da da et da en da da da sv fr da fi da da da da da da da sv da da ro da da da da da da da da da da da da da da da da da da da da da da da da da da da en da da nl da da da da da da da da da da da it da es de da da da da da da sv pl en da nb nl en da nb pt da da da da sv fr en en en en en da en en en da de da de es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Levosert? - Find information på Medicin.dk
Levosert bruges til behandling af
Levosert er et svangerskabsforebyggende middel. Spiral med gestagen.
Levosert anvendes som svangerskabsforebyggende middel.
Spiralen kan på grund af gestagenindholdet desuden anvendes mod kraftige menstruationer og beskytte kvinder i overgangsalderen mod fortykkelse af slimhinderne i livmoderen, når de samtidig behandles med østrogen.
Findes som intrauterint indlæg (spiral), der lægges op i livmoderen.
Sædvanligvis oplægges spiralen inden for de første 7 dage af en menstruationscyklus, fordi risikoen for graviditet er ringe på dette tidspunkt.
Oplægningen kan dog ske når som helst, hvis graviditet kan udelukkes.
Oplægning kan foretages umiddelbart i tilslutning til abortindgreb.
Efter fødsel skal man sædvanligvis vente 6-8 uger med oplægningen.
Spiralen bør udskiftes efter 6 år.
Indlægget kan påvises ved røntgenfotografering.
Bemærk: Spiralen kan anvendes, selvom du har (velkontrollerede) celleforandringer i livmoderen.
Pletblødninger ses hyppigt i de første uger til måneder efter oplægning af gestagenspiral. De bivirkninger, der kan forekomme, er ofte forbigående og aftager typisk i løbet af 3 til 6 måneder efter oplægning.
I forbindelse med oplægning eller udtagning af indlægget kan der komme blødninger og smerter på grund af indgrebet. Der er også registreret svimmelhed, akut forbigående ildebefindende og besvimelsesanfald. Indgrebet kan i sjældne tilfælde fremskynde anfald hos epilepsipatienter.
Som ved andre gynækologiske eller kirurgiske indgreb kan der også ved oplægning af spiralen forekomme alvorlig infektion eller blodforgiftning, hvilket dog er en meget sjælden komplikation.
Risikoen for, at spiralen falder ud, er ringe, men er størst det første år. Kraftig blødning og vedvarende smerter kan være symptomer herpå.
Flere end 10 ud af 100 personer får bivirkningen.
Betændelse i og omkring skeden, Blødning fra skeden, Udebleven menstruation, Underlivssmerter, Menstruationsforstyrrelser  (herunder formindsket eller forøget blødningsmængde), Pletblødning.
Højst 10 ud af 100 personer får bivirkningen.
Sammentrækninger i livmoderen, Brystsmerter, Nedsat sexlyst, Smertefulde menstruationer, Smerter ved sex, Udflåd.
Højst 1 ud af 100 personer får bivirkningen.
Områder med øget pigment ved udsættelse for sollys, Pigmentforandringer, Uønsket hårvækst hos kvinder.
Højst 1 ud af 1.000 personer får bivirkningen.
Allergiske reaktioner  (inkl. hududslæt, nældefeber og allergisk hævelse i ansigtet, mundhulen og strubehovedet).
* Tilfælde af brystkræft er set, når spiralen bruges mod fortykkelse af slimhinderne i livmoderen, ved samtidig behandling med østrogen.
Læs generelt om bivirkninger
Ved akut eller kronisk underlivsbetændelse eller aktiv leversygdom bør midlet ikke anvendes.
Må desuden ikke anvendes ved blødning fra livmoderen af ukendt årsag eller ved kræft eller mistanke om kræft i brysterne, kønsorganer eller leveren.
Desuden må spiralen ikke opsættes, hvis du har knuder, der kan vanskeliggøre den korrekte placering af spiralen i livmoderen.
Levosert må heller ikke anvendes, hvis du har haft infektion efter en abort inden for de seneste 3 måneder (fx betændelse i livmoderslimhinden).
Spiral er bedst egnet til kvinder, der har født
Udebliver menstruationen, bør man undersøges for graviditet
Udtagning af spiralen bør overvejes ved pludseligt opstået migræne eller synsforstyrrelser eller ved symptomer, der kan tyde på alvorlig hjerte-karlidelse (slagtilfælde, blodprop, væsentlig blodtryksstigning el.lign.) samt ved humørsvingninger og tegn på depression uden anden påviselig årsag
Midlet skal anvendes med forsigtighed, hvis man har øget risiko for at få blodpropper (fx hvis man er storryger, overvægtig, har diabetes eller forhøjet blodtryk)
Forsigtighed skal også udvises ved pludselige forandringer i dine levertal (fx ved gulsot).
Blødning og/eller smerter kan være symptomer på udstødelse. Indlægget kan dog udstødes uden mærkbare symptomer. Kontakt lægen, hvis du har mistanke om, at indlægget er helt eller delvist udstødt. Anden form for beskyttelse skal i så fald anvendes.
Det anbefales, at indlægget fjernes, ved gentagne underlivsinfektioner, ved akutte og alvorlige underlivsinfektioner eller hvis en underlivsinfektion ikke reagerer på behandlingen.
Man skal normalt til en undersøgelse hos lægen efter ca. 6 uger, bl.a. for at sikre, at indlægget sidder rigtigt.
Læs mere om gravide og medicin
Kan om nødvendigt anvendes.
Læs mere om ammende og medicin
Læs mere om bloddonorer og medicin
Virker hovedsageligt lokalt i livmoderhulen. Virkningen formodes at skyldes dels en mekanisk påvirkning af livmoderens slimhinde, så ægget forhindres i at sætte sig fast, dels ved at hormonet ændrer slimen i livmoderhalsen, så sædcellens passage vanskeliggøres.
Opbevares i den forseglede pakning for at beskytte mod lys.
Intrauterint indlæg 20 mikrogram/24 timer. 1 intrauterint indlæg (sterilpakket éngangssæt med indfører) indeholder 52 mg levonorgestrel.
Levosert One, intrauterint indlæg 20 mikrogram/24 timer. 1 intrauterint indlæg (sterilpakket éngangssæt med indfører) indeholder 52 mg levonorgestrel.
Bariumsulfat : intrauterint indlæg 20 mikrog/24 timer, intrauterint indlæg 20 mikrogram/24 time
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
intrauterint indlæg 20 mikrog/24 timer
intrauterint indlæg 20 mikrogram/24 time
Læs mere om tilskud
Læs mere om udlevering
Intrauterint indlæg  20 mikrog/24 timer
Information til sundhedsfaglige om
28.02.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø